கேள்வி: பாவ் தாஜி பற்றி நீங்கள் என்ன அறிந்துள்ளீர்கள்?
பதில்: இராமச்சந்திர விட்டல் லாட் ( ''Ramachandra Vitthal Lad'' ) (1822-1874), பொதுவாக டாக்டர். பாவ் தாஜி லாட் என்று அழைக்கப்படும் இவர் ஓர் இந்திய மருத்துவரும், சமசுகிருதம் அறிஞரும் மற்றும் பழங்காலப் பொருட்களின் ஆர்வலரும் ஆவார். 1869 முதல் 1871 வரை இரண்டு முறை மும்பையின் செரிப்பாக பணியாற்றினார். நவீன மும்பையை உருவாக்குவதில் இவரது குறிப்பிடத்தக்க பங்களிப்பிற்காக, பல சாலைகள், பகுதிகள் மற்றும் அருங்காட்சியகங்களுக்கு இவரது பெயர் வைக்கப்பட்டன.
கேள்வி: பாவ் தாஜி - ஆரம்ப வாழ்க்கை மற்றும் கல்வி பற்றி தகவல் சொல்.
பதில்: பாவ் தாஜி லாட் 1822 இல் கோவா (மாநிலம்) மாண்ட்ரெம் (மஞ்சரி) என்ற இடத்தில் ஒரு கவுட சாரஸ்வத் பிராமணர் குடும்பத்தில் பிறந்தார். சதுரங்கம் விளையாட்டில் இவரது புத்திசாலித்தனத்தைக் கவனித்த ஒரு ஆங்கிலேயர் இவருக்கு ஆங்கிலக் கல்வியைக் கற்பிக்க ஏற்பாடு செய்தார். பாவ் தாஜி, மும்பைக்கு குடிபெயர்ந்து எல்பின்ஸ்டோன் நிறுவனத்தில் பள்ளிப்படிப்பை முடித்தார். இந்த நேரத்தில் இவர் சிசுக்கொலை பற்றிய கட்டுரை எழுதியதற்காக பரிசு பெற்றார். மேலும் எல்பின்ஸ்டோன் நிறுவனத்தில் ஆசிரியராக நியமிக்கப்பட்டார். பின்னர் 1850 ஆம் ஆண்டில் கிராண்ட் மருத்துவக் கல்லூரியில் மருத்துவம் பயின்று கல்லூரியின் முதல் பட்டதாரியானார்.
கேள்வி: பாவ் தாஜி - மருத்துவ வாழ்க்கை பற்றி விளக்கவும்.
பதில்: 1851 ஆம் ஆண்டில், பாவ் தாஜி மும்பையில் மருத்துவப் பயிற்சியை வெற்றிகரமாகத் தொடங்கினார். மேலும், சமசுகிருத மருத்துவ இலக்கியங்களைப் படித்தார். தொழு நோய் பற்றி ஆராயும் வரலாற்று ஆர்வமுள்ள பிற நோயியல் பாடங்களில், பண்டைய இந்துக்கள் அற்புதமான சக்திகளைக் கூறிய மருந்துகளின் மதிப்பையும் இவர் சோதித்தார்.
கேள்வி: பாவ் தாஜி - அரசியல் வாழ்க்கை பற்றி தகவல் சொல்.
பதில்: இந்தியாவில் நிகழும் அரசியல் முன்னேற்றங்களில் பாவ் தாஜி மிகுந்த ஆர்வம் காட்டினார். மும்பைச் சங்கம் மற்றும் கிழக்கிந்திய சங்கத்தின் மும்பை கிளைகள் இவரது அவருடைய திறமை மற்றும் உழைப்பினால் வளர்ச்சியடைந்தது. மருத்துவர் பாவ் தாஜியின் நினைவாக, மும்பையின் மாட்டுங்காவிலுள்ள ''கிங்ஸ் சர்க்கிளில்'' ஒரு சாலைக்கு இவரது பெயரிடப்பட்டது. 1869 இல் ஒரு முறையும், 1871 இல் இரண்டு முறையும் மும்பையின் செரிப்பாகத் தேர்ந்தெடுக்கப்பட்டார்.
கேள்வி: பாவ் தாஜி - பொழுதுபோக்குகள் பற்றி நீங்கள் என்ன அறிந்துள்ளீர்கள்?
பதில்: படிமம்:Dr._Bhau_Daji_Lad_Museum.jpg அரிய பழங்கால இந்திய நாணய முறை பெரிய சேகரிப்பை இவர் கொண்டிருந்தார். இவர் இந்திய தொல்ல்லியல் பொருட்களைப் படித்தார். கல்வெட்டுகளைப் புரிந்து கொண்டார். மேலும், பண்டைய சமசுகிருத ஆசிரியர்களின் தேதிகள் மற்றும் வரலாற்றைக் கண்டறிந்தார். பாவ் தாஜி லாட் மே 1874 இல் இறந்தார். மும்பை, விக்டோரியா & ஆல்பர்ட் அருங்காட்சியகம் 1975 இல் இவரது பெயரில் மருத்துவர் பாவ் தாஜி லாட் அருங்காட்சியகம் என மறுபெயரிடப்பட்டது. அது தற்போது கலை மற்றும் பாரம்பரியத் துறையில் இவர் ஆற்றிய பங்களிப்பிற்கு சான்றாக உள்ளது.